|  |
| --- |
|  |

**XVIII.**

MAGYAR

**INGATLANFEJLESZTÉSI**

**NÍVÓDÍJ**

PÁLYÁZAT



**2016.**

**PÁLYÁZATI KIÍRÁS**

**Bevezető**

A FIABCI a legnagyobb nemzetközi ingatlanszakmai szövetség, melynek fő célja, hogy a szakmát elméletben és gyakorlatban is fejlessze, nemzetközi szinten mutassa be az ingatlanfejlesztési eredményeket és megismertesse egymással az ingatlanokkal foglalkozó szakembereket.

A FIABCI Magyar Tagozata 1997-ben rendezte meg először a Magyar Ingatlanfejlesztési Nívódíj Pályázatot azzal a céllal, hogy elismerje a magyarországi ingatlanfejlesztők kiváló teljesítményét, megismertesse a hazai szakmai és a szélesebb közönséggel a fejlesztők által létrehozott épületeket és nem utolsósorban, hogy elősegítse a FIABCI World Prix d`Excellence nemzetközi ingatlanfejlesztési pályázaton való magyar részvételt. Ez utóbbi cél sikeres megvalósítása érdekében a Magyar Ingatlanfejlesztési Pályázat kiírása és lebonyolítása igazodik a nemzetközi pályázat kritériumaihoz és menetrendjéhez.

A FIABCI Magyar Tagozata az idén tizennyolcadik alkalommal hirdeti meg

a

**Magyar Ingatlanfejlesztési Nívódíj Pályázat**ot.

A pályázat lebonyolítását idén is a Magyar Ingatlanszövetség (MAISZ) vállalta magára, a bírálati munkát pedig ez alkalommal is neves magyar és külföldi szakemberekből álló zsűri fogja végezni.

A 2016 évi pályaművek befogadásának határideje szeptember vége, míg bírálata és az ünnepélyes eredményhirdetésre és díjátadóra októberben fog sor kerülni.

A bírálók első, második és harmadik helyezettet fognak a pályázók közül kiválasztani, a díjak mellett a pályázatot támogató szakmai szervezetek különdíjait is elnyerhetik a pályázók. Amennyiben valamely, a FIABCI World Prix d`Excellence nemzetközi ingatlanfejlesztési pályázat kategóriájában három, vagy több nevezés érkezik a zsűri az adott kategória legjobbját is díjazza.

A pályázat nyertesei jogosultak hazánkat képviselni a FIABCI WORLD PRIX D`EXCELLENCE nemzetközi ingatlanfejlesztési nívódíj pályázaton. A kiíró minden támogatást megad a magyarországi pályázóknak a nemzetközi pályázaton való részvételhez. A pályázat eredményéről kiadvány készül, amelynek bemutatójára az eredményhirdetésen kerül sor.

**Kapcsolat**

A szervezési munka felelős vezetője **Gönczi László**, a FIABCI HUNGARY elnöke:

Magyar Ingatlanszakmai Egyesület

* 1126. Budapest, Szendrő utca 18/A
* Tel/ Fax.: 06-1-2754-780
* Mobil : 06-30-9311-099
* E-mail: gonczil@t-online.hu

A szervezés lebonyolítója **Kispál Sándor** a Magyar Ingatlanszövetség főtitkára.

* 1146. Budapest, Thököly út 58-60.
* Tel: 06-1-336-0072; Mobil: 06 209 453 613
* E-mail: kispal@maisz.hu

***1. Részvételi feltételek***

Nevezni lehet minden olyan épületet, épületegyüttest, közterület fejlesztést, amely 2008 január 1. után, de **2015. december 31** - e előtt kapta meg a használatbavételi engedélyt, vagy első bérlője, illetve felhasználója 2015. december 31 - e előtt birtokba vette az egész épületet (illetve annak egy részét).

A nívódíj pályázatra az adott ingatlan fejlesztésében résztvevő **szervezet, vagy személy** nevezheti be az alkotást (azaz a tulajdonos, a beruházó, a tervező, a kivitelező, az ingatlanközvetítő, a megrendelő, vagy más szervezet, amely az épület létrehozásában, üzemeltetésében aktív szerepet játszott, vagy játszik).

A pályázatra **2016. szeptember 23.-**ig lehet jelentkezni, a pályázati anyagokat **2016. szeptember 30.**-ig kell eljuttatni a **Magyar Ingatlanszövetség** címére. (1146. Budapest, Thököly út 58-60.)

A nevezésnek nem feltétele a FIABCI tagság!

**A pályázatra jelentkezni a kitöltött jelentkezési lap és a részvételi díj** átutalását igazoló bizonylat másolatának megküldésével lehet.

**A részvételi díj 195.000 Ft + 27 % ÁFA, azaz összesen 247.650 Ft, melyet UniCredit Banknál vezetett Magyar Ingatlanszakmai Egyesület elnevezésű 10918001-00000416-03910004 számú számlára kell befizetni**

A fenti összeg a pályázat anyagát bemutató kiadvány elkészíttetésének és a magyar pályázat lebonyolításának költségeit foglalja magába..

***2. A Magyar Ingatlanfejlesztési Nívódíj Pályázat lebonyolításának menetrendje***

Jelentkezési határidő **2016. szeptember 23.**

A pályázati anyagok beküldési határideje **2016. szeptember 30.**

Eredményhirdetés (Az időpontról később lesz döntés) **2016. november**

***3. A pályázati anyagok***

3.1. Az épületet bemutató min 10, maximum 40 db nagy felbontású fotó. ( A fotók között külső és belső felvételek egyaránt legyenek. )

3.2. Az ingatlanfejlesztés rövid ismertetésének az alábbi adatokat kell tartalmaznia

* + 1. A létesítmény elnevezése, címe
    2. Rövid leírás az épületről (méretek, jellemzők)
    3. Az ingatlanfejlesztés menetének ismertetése:
* Előkészítési fázis. Az ingatlanfejlesztés célja és koncepciója,
* Fejlesztési és kivitelezési fázis.
  + Építészeti és városfejlesztési koncepció
  + Innovatív műszaki megoldások.
  + A kivitelezés kezdete és befejezése
* Értékesítés és ingatlankezelés.
* Bérbe-adottság az épület átadásakor és 2016. szeptember 1.-én.
* Környezetvédelmi szempontok figyelembe vétele.
* Hogyan szolgálja az ingatlanfejlesztés a szűkebb és tágabb környezetét, az életminőség javítását és közösségi érdekeket.
  1. A pályázati anyaghoz mellékletként elkülönítve további ismertetők csatolhatók.
  2. A pályázat szervezői nagyon fontosnak tartják a környezettudatos ingatlanfejlesztést.

A Magyar Környezettudatos Építés Egyesülete kezdeményezésére úgy döntöttünk, hogy az e téren legjobb pályázatot különdíjban részesítjük.

Kérjük, hogy amennyiben az ingatlan/projekt tartalmaz környezettudatos megoldásokat, az ehhez kapcsolódó információkat adja meg, hogy a pályázat e tekintetben értékelhető legyen.

Mutassa be a projekt környezeti hatásait, az erőforrások hatékony használatát, valamint a gazdasági és társadalmi hatásokat egyaránt.

Az ismertetés elkészítéséhez az alábbi szempontrendszer segítséget nyújt, amely az elbírálás alapját is képezi.

A nemzetközi pályázat fenntartható fejlesztés kategóriájának megfelelő pályázatok benyújtóitól kérjük az ezzel kapcsolatos információkat szíveskedjenek az alábbiak szerint megadni.

A mennyiben a pályázó nem kíván a környezettudatos fejlesztés különdíjáért indulni, az alábbi szempontok szerinti ismertetést nem kell elkészíteni,

* + 1. A környezettudatosság szakmai értékelésének fő szempontjai
       1. Terület elhelyezkedés és ökológia [maximum 10 pont], ezen belül:
  + zöldmezős vagy barnamezős beruházás, rehabilitáció
  + nem zöldmezős beruházás esetén milyen mértékű a meglévő épület, helyszín újrahasznosítása, valamint a fejlesztés növelni tudta-e a terület ökológiai értékét (a beruházás előtti állapothoz képest)
  + az ingatlan/projekt megfelelő közösségi közlekedési kapcsolattal rendelkezik-e (tömegközlekedés, kerékpáros közlekedés, gyalogos közlekedés). Kerékpáros közlekedés esetén térjen ki a biztonságos megközelítésre, biztonságos és védett kerékpártárolókra, az ingatlan/projekt ehhez kapcsolódó szolgáltatásaira (zuhany, öltöző)
  + egyéb, a kibocsájtás csökkentést elősegítő megoldások bevezetésre kerültek-e (nem egyéni autós közlekedést támogató megoldások, mint pl. tele-kocsi rendszer, vagy elektromos autótöltő állomás)
  + az ingatlan/projekt 500 m-es körzetében megtalálható alap- és középfokú szolgáltatások (posta, élelmiszerbolt, étterem, ATM, gyógyszertár)
  + egyéb, a magyar vagy a nemzetközi gyakorlatban is innovatívnak mondható megoldás/program az ingatlan klímabarát elhelyezése, ökológiai megoldása területén
    - 1. Energia és fogyasztás [maximum. 18 pont], ezen belül:
* az ingatlan/projekt fogyasztás csökkentő megoldásai a hűtés/fűtés, a szellőzés, a világítás, a vízellátás, a hulladékgazdálkodás rendszereiben. Nevezze meg konkrétan és térjen ki a fogyasztáscsökkentés mértékére is!
* megújuló energia, ill. hőtermelés – ez(ek) a teljes energiafelhasználás hány százalékát fedi(k) le?
* az egyes nagyfogyasztók (pl. légkezelő, hűtés, fűtés, világítás, stb.) külön mérhetősége
* design elemek, intézkedések, programok, melyek az energia fogyasztás csökkentésére vonatkoznak, beleértve az épület-felhasználói szokásokra vonatkozókat is (oktató, nevelő jellegű intézkedések)
* egyéb, a magyar vagy a nemzetközi gyakorlatban is innovatívnak mondható megoldás/program az energiahatékonyság és fogyasztáscsökkenés területén
  + - 1. Egészséges (belső) környezet – az épülethasználók jó közérzete [max 10 pont], ezen belül:
  + egyénileg szabályozható hő, szellőzés, fény és árnyékolás szabályzók, valamint intelligens szabályozhatóságot biztosító BMS rendszer
  + frisslevegő ellátás mértéke és megoldása, természetes szellőztetés lehetősége (nyitható ablakok)
  + a burkolatok, festékek/ragasztó anyagok, bútorok (pl. illékony szerves vegyületektől mentes festékek és ragasztók, formaldehid-mentes fa-elemek és bútorok, minősített padló burkolatok, stb.)
  + innovatív megoldások, programok, melyek az épülethasználók egészségéhez és jó közérzetéhez hozzájárulnak
  + környezetbarát termékek beszerzésére vonatkozó (belső) szabályzat - ha igen, nevezze meg konkrétan, hogy pontosan milyen anyagokra, folyamatokra terjed ki
  + egyéb, a magyar vagy a nemzetközi gyakorlatban is innovatívnak mondható megoldás/program az ingatlan egészséges beltéri környezete területén
    - 1. Egyéb [maximum. 2 pont], ezen belül:
  + az ingatlanhoz kapcsolódó innovatív, vagy hazai viszonylatban kimagaslóan magas teljesítményt elérő eredmény
  + az ingatlan vagy üzemeltetés kapott-e már a múltban a környezettudatosságra vonatkozó egyéb díjat, elismerést? (hazai vagy nemzetközi szakmai díj, elismerés, stb.)
  + az ingatlan vagy üzemeltetés rendelkezik-e 3. fél általi tanúsításokkal, mely kifejezetten a fenntarthatóságra és környezettudatosságra vonatkoznak? (pl. nemzetközi zöldépület-minősítési rendszerek, vagy az üzemeltetés ISO14001-es tanúsítványa, stb.)
  1. Formai követelmények:
     1. A fényképeket PDF formátumban úgy kell feltölteni, hogy ne kelljen egyenként megnyitni. A szöveges munkarészeket magyar nyelven, Word for Windows formátumban kell elkészíteni. Az anyagokat **két példányban** CD –n kell beadni.
     2. A nevezési lap 1. és 2. pontját kérjük szerkeszthető world formátumban is beadni. (Kérjük az adatokat pontosan megadni, mert így fognak megjelenni a pályázatról készülő kiadványban.)

***4. A* *pályázat értékelése***

A pályázatra benyújtott műveket nemzetközi zsűri értékeli, melynek elnöke Gönczi László a FIABCI HUNGARY elnöke. Tagjai az ingatlanfejlesztési szakma elismert képviselői, valamint a pályázatot támogató szakmai szervezetek által delegált szakemberek.

Az értékelés a FIABCI World Prix d`Excellence nemzetközi ingatlanfejlesztési pályázat kritériumainak figyelembe vételével történik, mivel a szervezők egyik célja az, hogy a magyar ingatlanfejlesztők részt vehessenek a nemzetközi pályázaton.

Az értékelés nem kategóriánként történik, azonban, amennyiben valamely, a FIABCI World Prix d`Excellence nemzetközi ingatlanfejlesztési pályázat kategóriájában három, vagy több nevezés érkezik a zsűri az adott kategória legjobbját is díjazza. (A nemzetközi pályázat kategóriáit az alábbi táblázat tartalmazza.)

***Pályázati kategóriák***

|  |  |  |
| --- | --- | --- |
| **Angol megnevezés** | **Magyar megnevezés** | **Megjegyzés** |
|  |  |  |
| Environmental (Rehabilitation/ Conservation) | Környezet rehabilitáció / megőrzés | pl.: közkert, park, rekultiváció, |
| Heritage (Restoration/ Conservation) | Műemléki, építészeti örökség épület restaurálás / megőrzés | pl.: műemlék épület, kastély, templom, vár, emlékház |
| Hotel Category | Szálloda |  |
| Industrial Category | Ipari ingatlan | pl.: ipari csarnok, kutatási központ, üzem, raktár-, és logisztikai épületek stb. |
| Masterplan Category | Településfejlesztés Kategória | Szabályozási terven alapuló nagyobb léptékű fejlesztés (új városrész, új település, tömb rehabilitáció stb.) |
| Office Category | Irodaház |  |
| Public Infrastructures/ Amenities Category | Közcélú fejlesztés | pl.: közigazgatási épület, kórház, út, repülőtér stb. |
| Purpose Built Category | Speciális létesítmények | pl.: oktatási, tudományos, nevelési, céllal épült ingatlan ( egyetem, iskola, óvoda, bölcsőde) |
| Residential (High Rise) Category | Lakóingatlan – 5 emeletnél magasabb |  |
| Residential (Low Rise) Category | Lakóingatlan – 5 emeletnél alacsonyabb |  |
| Resort Category | Rekreáció | Uszoda, termálfürdő, pihenőpark |
| Retail Category | Kereskedelmi ingatlan | bevásárló központ, áruház, üzletház |
| Sustainable Development Category | Környezettudatos fejlesztés kategória |  |

1. ***A pályázat díjazása.***

A pályázat nem pénzdíjas.

A zsűri döntése alapján a legjobb három alkotás elnyeri a FIABCI magyarországi ingatlanfejlesztési nívódíjának I., II. illetve III. helyezését jelképező kisplasztikát, jogosult a díj elnyerésének tényét és jelképét az épületen illetve a cégismertető anyagaiban felhasználni.

A kategóriák legjobbjai különdíjat kapnak, ezen kívül a pályázatot támogató szervezetek által felajánlott különdíjakat is átvehetik az arra érdemes ingatlanfejlesztés képviselői.

A pályázók szavazatai alapján a legjobb pályamű a résztvevők különdíját kapja.

***6. A pályázat hivatalos támogatói***

* FIABCI HUNGARY
* Magyar Ingatlanszövetség
* Építőipari Vállalkozók Országos Szakszövetsége
* Lakásvásár Média Csoport
* Magyar Építész Kamara
* Budapesti Építész Kamara
* Budapesti Kereskedelmi és Iparkamara
* Magyar Urbanisztikai Társaság
* Magyar Szállodaszövetség
* Magyar Fürdőszövetség
* Magyar Környezettudatos Építés Egyesülete, ( Hungary Green Building Council - HuGBC)
* Kiemelt online média partner: Immo web kft

***7. Eredményhirdetés***

A pályázat eredményét a hagyományoknak megfelelően az összes benevezett pályaművet bemutató kiadványban mutatjuk be, melyet a díjkiosztó ünnepség alkalmával jelentet meg a FIABCI HUNGARY.

A díjkiosztó ünnepség után a szervezők sajtótájékoztatót és fogadást tartanak.

***8. FIABCI World Prix d´Exellence Nemzetközi Ingatlanfejlesztési Nívódíj Pályázat.***

A párizsi székhelyű FIABCI - Nemzetközi Ingatlan Szövetség minden évben megrendezi a FIABCI World Prix d’Excellence elnevezésű nemzetközi ingatlanfejlesztési nívódíj pályázatát.

A Magyar Ingatlanfejlesztési Nívódíj Pályázat díjazottjai jogosultak a nemzetközi pályázaton képviselni Magyarországot, amelyhez a kiíró minden támogatást megad.

Budapest, 2016. május. 20.

Gönczi László

FIABCI HUNGARY

elnök

**NEVEZÉSI LAP**

**XVI. Magyar Ingatlanfejlesztési Nívódíj Pályázat**

1. **A PÁLYÁZÓ ADATAI**

**A pályázó cég neve:**

**A projekttel kapcsolatos szerepe**

(tulajdonos, fejlesztő stb.):

**Telefon: E mail:**

**Nevezési díjról kiállítandó számlához: Cég neve, címe, adószáma:**

**Pályázó képviselője és munkahelyi beosztása:**

**A pályázó cég pontos címe:**

**2. AZ INGATLAN ADATAI**

**Az ingatlan elnevezése:**

**A projekt elkészültének időpontja:**

**Beruházó(k) neve, címe, felelős személy neve e mail, telefon:**

**Tervező(k) neve, címe, felelős személy neve e mail, telefon:**

**Bruttó összes szintterület:**

**Üzemeltető(k) neve, címe, felelős személy neve e mail, telefon:**

**Kivitelező(k) neve, címe, felelős személy neve e mail, telefon:**

**Az első használatbavétel dátuma:**

**Címe:**

**3. NEVEZÉSI FELTÉTELEK**

Nevezni lehet minden olyan új, vagy felújitott épületet, vagy épületegyüttest, infrastruktúra fejlesztést, amely 2008.01.01 után épült és 2015. december 31-e előtt kapta meg a használatbavételi engedélyt, vagy első bérlője, illetve felhasználója 2015. december 31-e előtt birtokba vette az egész épületet (illetve annak egy részét). Több ütemben megvalósult fejlesztés esetén az első ütem átadása nem lehet később, mint 2015. december 31.

A **nevezési lap**ot kitöltve aláírva, kinyomtatva postán, vagy e mail formájában scannelve a következő címre kell elküldeni:

**MAGYAR INGATLANSZÖVETSÉG**

**Kispál Sándor** főtitkár

1146. Budapest, Thököly út 58-60. Tel: 3360072; E-mail: kispal@maisz.hu

Beküldési határidő: **2016. szeptember 23.**

A **részvételi díj : 195.000 Ft + 27% ÁFA,** azaz összesen **247.650 Ft** befizetését igazoló **bizonylat másolatát** kérjük ehhez a jelentkezési laphoz mellékeljék.Az összeget a Magyar Ingatlanszakmai Egyesületnek az **UniCredit Banknál** vezetett **Magyar Ingatlanszakmai Egyesület** elnevezésű **10918001-00000416-03910004** számú számlájára kell befizetni.

A részvételi díj befizetésének határideje: **2016. szeptember 23.**

A **pályázati anyag** tartalma:

1. Az ingatlant bemutató minimum 10, maximum 40 db fénykép, melyek közül min. 1 belső, illetve min. 1 külső kép ( pdf formátumban )
2. Maximum 5 oldal terjedelmű leírás - magyar nyelven - a projektről ( world formátumban )
3. A nemzetközi pályázat fenntartható fejlesztés kategóriának is megfelelő pályázatok esetében részletes ismertető.
4. ***A nevezési lap 1. és 2. pontja szerkeszthető world formátumban. (Ezek az adatok fognak megjelenni a pályázatról készülő kiadványban.)***

A pályázati anyagokat CD-n 2 példányban kell leadni az alábbi címre:

**MAGYAR INGATLANSZÖVETSÉG**

**Kispál Sándor** főtitkár

1146. Budapest, Thököly út 58-60. Tel: 3360072; E-mail: kispal@maisz.hu

# 

A pályázati anyag leadási határideje:  **2016. szeptember 30.**

Kelt: ............................................................

…………………….

Cégszerű aláírás